Faith (ჯორჯ მაიკლის ალბომი)
Faith — ინგლისელი მომღერალ და სიმღერების ავტორ ჯორჯ მაიკლის სადებიუტო სოლო-ალბომი, გამოცემული 1987 წლის ოქტომბერში, ლეიბლებზე Columbia Records/Epic Records. დისკს მიღებული აქვს გრემის რამდნეიმე ჯილდო, მათ შორის, 1989 წელს, წლის ალბომის კატეგორიაში. აშშ-ში მას დიდი კომერციული წარმატება ხვდა წილად, რაც ბრიტანელი შემსრულებლისათვის დიდი მოულოდნელობა იყო. დღემდე დისკი გაიყიდა 25 მილიონზე მეტი ასლის ოდენობით.. მასში შეტანილია რამდენიმე ცნობილი სინგლი, მათ შორის - One More Try, I Want Your Sex და Father Figure.